Čimpanza je ubijena
u srcu teritorija Ngogo.
Pork Pie.
Da bi se to dogodilo,
ubojice su morali neopaženo ući na teritorij.
Samo je jedna skupina to mogla.
Skupina koju čimpanze Ngoga dobro poznaju.
Zapadnjaci.
Rat dolazi u Ngogo.
CARSTVO ČIMPANZA
ZAPADNI NGOGO
DVA DANA PRIJE
Čimpanze iz zapadnoga Ngoga posebna su skupina
s vlastitim teritorijem.
Zapadnjaci su drukčiji.
Njihova je skupina manja od Jacksonove središnje skupine.
Ali drže se zajedno.
I to im daje snagu.
Samo je osam odraslih mužjaka
u usporedbi s 24 u središnjoj skupini.
Dakle, ženke
zajedno s mužjacima
brane teritorij.
Ondje je snažni alfa, Hutcherson,
ali drukčiji je od Jacksona.
Ne dominira na isti način.
Ovdje se moć dijeli ravnopravnije.
Svi odrasli mužjaci imaju važnu ulogu.
Garrison je jedan od tih mužjaka.
Star je za mužjaka,
no s godinama dolazi i znanje.
Zna svako stablo u Ngogu.
U glavi ima kartu cijele šume.
Ako ima hrane,
naći će je.
Traženje hrane naporno je.
A dobit je često mala.
Ovaj je put Garrison zapadnjake doveo do rijetke poslastice.
Čimpanze vole divlji med.
Ali ne traje dugo
i neće nahraniti cijelu skupinu.
I zato
zapadnjaci trebaju voće.
DAN KAD JE UGINUO PORK PIE
Zrelo je voće
najvažnija hrana u Ngogu.
A trenutačno su
najcjenjenije voćke na rubu zapadnoga teritorija.
Na granici
Jacksonove središnje skupine.
Rollins je vođa zapadnjačkih patrola.
Već godinama čuva granice Ngoga.
Damien mu je mlađi brat.
Još je tinejdžer.
Ali već je snažan.
Samopouzdan.
I vrlo pametan.
Kad obilaze granicu,
ova snažna braća
uvijek su na čelu.
Kako se približavaju granici,
Garrison sve budno motri.
Ušli su u granično područje.
Ovdje se hrani i Jacksonova središnja skupina
pa je to opasan dio šume.
Ali vrijedi riskirati.
Golemo stablo smokve s plodovima.
Upravo ono što skupina treba.
Većina se skupine zadovoljno hrani.
Ali ne i Rollins i Damien.
Patroliranje je djelomično i zaštita bogatstava.
Ali nije samo to.
Čimpanze će uvijek nastojati proširiti teritorij ako mogu.
I to rade tako
što pronalaze i napadaju suparnike.
Ako ih je više.
Zbog toga Rollins i Damien ne mogu ići sami.
Ostali mužjaci moraju ih pratiti.
Zalaze duboko u središnji teritorij.
Njihova je skupina mala
i ne znaju na koliko neprijatelja mogu naići.
Moraju biti oprezni
i tihi.
Damien je cijeli život s Rollinsom.
Njihova je povezanost snažna.
Na tajnom zadatku
o tome može ovisiti život i smrt.
Patrola je nešto čula.
To je Pork Pie.
I sam je.
Poput ljudi,
čimpanze su društvena stvorenja.
No za razliku od nas
njihova sposobnost sklapanja odnosa
ograničena je na članove njihove skupine.
Neizbježno su teritorijalna
i plemenska bića.
U prirodi im je da se natječu za prirodna bogatstva.
A čimpanze iz suparničkih skupina smatraju uljezima
koje treba napasti i uništiti.
Život čimpanza beskrajan je sukob.
Zapadnjacima je Pork Pie bio uljez.
Kad su ga našli samoga,
odzvonilo mu je.
Sve čimpanze imaju dvije strane.
Odrasli mužjaci poput Rollinsa znaju biti nježni i razigrani.
A znaju biti i surovo nasilni.
Ali ta je nasilna strana nužna za ovo društvo.
Teritorijalni sukobi među skupinama nisu bitka za bogatstvo.
Nego bitka za opstanak.
Zapadnjaci moraju hraniti mnogo usta.
A skupina raste.
Trebaju više teritorija.
I više hrane.
U sukobu su s većom i snažnijom skupinom.
To znači da imaju manje izglede.
Zasad.
Zapadna skupina možda je manja,
ali je ujedinjena.
Postoji snažan osjećaj zajedništva.
I potpore.
DOB: 65
Garbo je najstarija čimpanza u Ngogu.
Šezdeset i pet nevjerojatna je dob za čimpanzu.
I dalje igra svoju ulogu u zajednici.
Pomaže to što je njezin sin alfa.
Budući da je on čuva, Garbo lijepo živi
i poštuju je.
Garbo ima još jednog sina.
Richmonda.
Koji se također brine o majci,
unatoč vlastitim problemima.
Kao mlada čimpanza
Richmond je ostao bez ruke zbog klopke krivolovca.
Iako mu je sve u šumi teže…
nije samo preživio.
Napredovao je.
Richmond je nekoć bio zapadnjački alfa,
dok ga mlađi brat nije zamijenio na vrhu.
Ali i dalje ima moć
i utjecaj.
Mali broj odraslih mužjaka na zapadu
dovodi ih u opasnost ako eskalira suparništvo sa središnjom skupinom.
Mlađi se mužjaci uspinju.
Ali to putovanje može biti teško.
Bergl je siroče
pa je morao brzo odrasti
i nekako se snalaziti.
Ali kao adolescent
mijenja se i želi se dokazati.
Pokušava pokazati dominaciju.
Mora biti oprezan.
Počinje privlačiti pozornost.
U ovoj fazi života mužjaka čimpanze
afirmirani mužjaci počinju ih doživljavati kao suparnike.
Berglovi su prikazi dovoljni da ga uvale u nevolju.
Jednog dana Berglova agresija mogla bi pomoći zapadu protiv neprijatelja.
No zasad su mu pokazali gdje mu je mjesto
i zadobio je tešku ozljedu ruke.
Joya je također siroče.
Iste je dobi kao Bergl.
I ona se počinje mijenjati.
Njezin se majčinski instinkt počinje razvijati
i želi pomoći s dojenčadi.
Budući da nema majku od koje bi učila,
mora poraditi na roditeljskim vještinama.
Za razliku od Bergla,
kad je posrijedi Joya,
svi su vrlo tolerantni.
Postoje i iskusne majke koje joj mogu poslužiti kao uzor.
DOB: 27
DOB: 3
Carson već ima dvoje mladunaca.
I opet je skotna.
Dobra je majka,
ali ovdje na zapadu mora biti i više.
Pridružuje se mužjacima u patroli
i lovi.
Zapadnjaci love kao skupina,
mužjaci i ženke,
rame uz rame.
Crno-bijeli gvereze nisu laka meta.
Brzi su i okretni.
Da bi ih uhvatile,
čimpanze moraju surađivati.
Richmondu lov nije lak.
Ali zna da vrijedi držati korak.
Ovo je bio uspješan lov.
A u krošnjama
dijele meso.
Ako Richmond želi dio,
morat će ga zatražiti.
Garbo je prestara za lov,
ali to ne znači da ne može dobiti dio.
Garbo se brinula o Richmondu dok je odrastao.
A sad se on brine o njoj.
Život u Ngogu nije lak.
A obitelj kao potpora
može sve olakšati.
Većina čimpanza čvrsto je povezana s majkom.
Ali Bergl nema obitelj.
Svi mužjaci prolaze ovu fazu.
I usput svi dobiju batina.
Ali siročadi je sve mnogo teže.
Nema majke koja bi ga tješila
pa Bergl vrijeme provodi sam.
Ne nedostaje mu samo povezivanje.
Trijebljenje je ključno za zdravlje.
Bez toga
Bergl bi mogao biti ranjiv.
Čimpanze obično miruju kad kiši,
ali zapadnjaci ne traže zaklon.
Čini se da im oluja daje energiju.
Kao skupina postaju sve snažniji.
Bergl je i dalje sam.
I razbolio se.
Lice mu je napao parazit.
Treba pomoć.
Dujker antilope inače se boje čimpanze.
Ali u ovome stanju
Bergl nije prijetnja.
Većina nije primijetila da je Bergl nestao.
Ali netko ipak jest.
Kako stare,
mužjaci postaju manje agresivni
i brižniji.
A katkad
pomažu s odgojem siročadi.
Zapadnjaci trebaju Bergla.
No ako želi pronaći svoje mjesto,
morat će naučiti obuzdati agresivnost.
A uz potporu iskusne čimpanze poput Garrisona,
ima nade.
Joya sve više vremena provodi s mladuncima.
Uči.
Kada dođe vrijeme da osnuje vlastitu obitelj,
bit će spremna.
Bergl i Joya snalaze se.
Polako uče igrati svoje uloge u društvu čimpanza.
To društvo treba održavati.
Kao i svaki dan u životu,
zapadnjaci moraju krenuti u potragu za hranom.
Damien je nešto otkrio.
I to nije svakodnevno voće.
To je krizofilum.
Najrjeđe i najbogatije blago Ngoga.
Obilato rađa svakih nekoliko godina.
Nepredvidiv je,
a kad se to dogodi,
daje više hrane nego što čimpanze mogu pojesti.
Većina stabala ove zapotovke
nalazi se preko granice
na središnjem teritoriju.
Ali zapadnjački mužjaci točno znaju gdje ih mogu naći.
Jer su godinama
ta stabla
i taj teritorij
pripadali njima.
Sad je došlo vrijeme
da ga vrate.
Prijevod titlova: Željko Radić